அன்னவர் காதலறிவித்தல் பாங்கியால் தலைவியின் இல்லற வாழ்க்கை மிகவும் நன்றாயிருக்கின்ற தென்றறிந்த செவிலி நற்றாய்க்குத் தலைவனும் தலைவியும் பிரிவின்றி யில்லற வாழ்க்கையை நன்கு நடத்துவார்களெனக் கூறுதல். குணந்தாழ்வி லாதன்னை யேயிறை யோனுங் கொடியிடையும் கணந்தா வியசடைச் சோழீசர் மல்லைக் கனகவெற்பில் மணந்த	hல் மலரணை மீதே யிருப்பர் மனமுனிவாய்த் தணந்தா விருவர்தம் நெஞ்சமு மாறித் தரிப்பர்களே. ஓதற்பிரிவு விலக்கல்: ஓதல்-கல்வி, ஓதற் பிரிவுணர்த்திய தலைவனுக்குப் பாங்கி ஓதற்பிரிவு மறுத்தல். விடஞ்சே ரயிற்கட் டிருவுன் பிரிவெனில் வீடுமுயிர்